griffin Spec-takel June 11, 2010
In Dis naweek kom ons fokken duik! deur griffin August 13, 2010 1 Eiertjies
griffinDis naweek. 08.13.2010
Danq ou perd! Tooth Veneer 94580
Tooth Veneer - Near You in 94580
Filipino dental implant dentist Laguna Hills
veneers vs lumineers 91362
Spanish Speaking dental clinics in London Kentucky
tooth cap 94580
tooth gap in San Lorenzo CA
at home teeth whitening Saint Louis
the perfect smile Lincroft NJ
guardian dental in Greenbelt 20770 Anime & Manga Renders - burst angel - Baka Renders - www.BakaRenders.com - Anime Renders - Comic Renders - Game Renders
Filesize: 5027 KiB
Dimensions: 1800 x 2823 pixels 2008 Southern Wind 100 RS Zeil Boot te koop - nl.yachtworld.com
Lengte over water: 26.26 m
Minimum diepgang: 3.95 m
Waterverplaatsing: 61900 kg
Type motor: QSB 5.9 MCD
RE: Southern Wind 100 RS, Monfalcone, Italie WhatsApp-gemeenskapsgroepe – kenmerke, reëls en voordele - Jou Gesin | Solidariteit WêreldJou Gesin | Solidariteit Wêreld
Tuis › Artikels › WhatsApp-gemeenskapsgroepe – kenmerke, reëls en voordele
WhatsApp-gemeenskapsgroepe – kenmerke, reëls en voordele
WhatsApp-groepe is deel van ons daaglikse bestaan. Dis ʼn maklike manier om binne sekondes ʼn klomp mense te bereik. Die hoofdoel van WhatsApp-gemeenskapsgroepe is om die lede van ʼn kleiner gemeenskap, soos ʼn voorstad of buurt, of selfs ʼn straat, tot diens te wees deur byvoorbeeld die inwoners se veiligheid te probeer verseker, maar ook in te lig oor sake van gemeenskaplike belang.
Twee tipes gemeenskapsgroepe word onderskei:
Die uitsluitlike doel van hierdie groepe is om die veiligheid van die lede van die gemeenskap te probeer verseker.
Kenmerke, reëls en voordele
Slegs misdaad- en veiligheidsverwante en lewensbedreigende sake of verdagte aktiwiteite van voertuie of individue in die buurt wat verdag is en moontlik gevaar vir inwoners kan inhou, mag hier geplaas word.
Slegs administratiewe mense mag lede byvoeg en behou die reg voor om lede wat nie die reëls en instruksies nakom nie van die groep te verwyder.
Hierdie groepe sluit gemeenskapspolisiëringsforums (GPF’s) asook sekuriteitsmaatskappye en lede van die SAPS in, maar vervang nie die SAPD of sekuriteitsmaatskappye nie.
Plaas ʼn boodskap op hierdie groep indien jy iets verdag in die buurt gewaar of indien jy onveilig of ongemaklik voel, ʼn noodgeval of krisis beleef en dringend hulp of bystand nodig het (onder andere inbrake of pogings tot inbraak, voertuigkapings, tref-en-trapsituasies, breek-en-grypgevalle, ongelukke).
Ter wille van spoedige identifikasie of die opspoor van ʼn verdagte persoon of voertuig, verskaf soveel moontlik inligting: die adres en/of straat, beskrywing van die voertuig (fabrikaat, kleur, registrasienommer, aantal insittendes) en verdagtes (kleredrag, rug- of drasakke).
Misdaadverwante inligting is sensitief aangesien dit ʼn impak kan hê op die vastrek van die misdadiger(s) en hul vervolging en daarom moet die inligting met omsigtigheid hanteer word. Die inligting is dus slegs vir die oë van lede van die betrokke gemeenskap bedoel en mag nie met ander persone of in ander groepe gedeel word nie, tensy anders gespesifiseer word.
Onthou, gemeenskapslede en inwoners is slegs die oë en ore vir die aanmeld van potensiële gevaarsituasies. Moet onder geen omstandighede reg in eie hande neem en “misdadigers” konfronteer nie.
Die volgende plasings is ontoelaatbaar:
huishoudelike geweld of persoonlike konfrontasies (kontak die SAPD)
persoonlike gesprekke of opmerkings oor plasings, tensy dit kan bydra tot die oplos van die probleem
grappies, godsdienstige kommentaar, haatspraak, rassisme, politiek, en vulgêre taal
mooi boodskappies en prentjies of video’s
Die hoofdoel van hierdie groepe is om om ʼn gemeenskapsbewustheid en samehorigheidsgevoel te skep, die omgewing te verbeter en mekaar te ondersteun, en om inligting vir en oor die gemeenskap aan die gemeenskap te voorsien.
Die inwoners tree meestal self op as administratiewe mense en mag op versoek nuwe lede byvoeg.
Die volgende plasings is toelaatbaar:
inligting wat inwoners asook die SOS-groep bedag maak op nuwe bedreigings in die area, soos diefstal van koperdraad, waterpype, kabels en hekmotors
inligting oor SOS-groepe asook misdaadverslae, omdat dit inwoners help om voorkomend op te tree
raadslid- en wyksinligting, en ander belangrike inligting wat ʼn impak op die inwoners kan hê, soos water- en kragonderbrekings, onwettige vullisstorting
verlore en gevind (soos troeteldiere)
in baie gevalle advertensies (besighede en persoonlik)
aktiwiteite en gebeure in die gemeenskap wat ʼn positiewe impak op die gemeenskap kan hê en gesellige samesyn aanmoedig, soos kerk-, skool- en ander gemeenskapsaktiwitite
Een van die grootste voordele van so ʼn groep, in die besonder vir nuwe intrekkers, maar ook vir jarelange inwoners wat skielik ʼn spesifieke diens, item of produk nodig het, is om antwoorde te kry op vrae soos: Waar kan ek …? of Waar kry ek …? of Waar koop ʼn mens …?
Goue reëls vir alle groepe
Wees respekvol en hoflik.
Hou in gedagte dat daar lede van alle ouderdomme op die groepe is, kinders ingesluit.
Skryf alles in een boodskap – moenie al die inligting oor ʼn paar WhatsApps versprei nie.
Vermy een-tot-een-gesprekke in die groep. Indien die gesprek persoonlik raak, skakel oor na privaat boodskappe.
Met die uitsondering van noodgevalle, moenie tussen 21:00 en 07:00 boodskappe plaas nie.
Vermy “dankie”-boodskappe. Indien jy jou dank teenoor iemand wil betuig, doen dit in ʼn privaat boodskap.
Indien iemand ʼn vraag van persoonlike aard vra (soos raad of inligting), moenie reageer indien iemand anders reeds geantwoord het nie, of stuur ʼn privaat boodskap.
Moenie groepe gebruik as platforms vir politieke of godsdienstige uitsprake, bakleiery, om iemand te verneder, om griewe uit te spreek, vir emosioneel gelaaide menings, om vrees aan te wakker, of om fopnuus te versprei nie. Indien jy twyfel of iets fopnuus is, plaas dit en vra bevestiging (indien dit wel fopnuus is, verwyder dit en waarsku ander mense).
Indien jy wonder of jy iets behoort te plaas, vra die volgende vrae: Is dit toepaslik? Is dit noodsaaklik? Is dit ʼn goeie tyd om die boodskap te plaas?